proiect

**BANCA NAȚIONALĂ A MOLODVEI**

**COMITETUL EXECUTIV**

**HOTĂRÂREA nr.\_\_\_**

**din \_\_\_.\_\_\_\_\_\_\_\_. 2023**

**Cu privire la modificarea** **Regulamentului privind conturile rezidenților în străinătate, aprobat prin Hotărârea Consiliului de administrație al Băncii Naționale a Moldovei nr.216/2015**

În temeiul art.5 alin.(1) lit.l), art.11 alin.(1), art.27 alin.(1) lit.c) şi art.51 lit.a) și art.52 din Legea nr.548/1995 cu privire la Banca Naţională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, precum și art.13, art.55 și art.67 din Legea nr.62/2008 privind reglementarea valutară (republicată în Monitorul Oficial al Republicii Moldova, 2016, nr.423-429, art.859), cu modificările ulterioare, Comitetul executiv al Băncii Naţionale a Moldovei

**HOTĂRĂŞTE:**

**1.** **Regulamentul privind conturile rezidenților în străinătate, aprobat prin Hotărârea Consiliului de administrație al Băncii Naționale a Moldovei nr.216/2015 (Monitorul Oficial al Republicii Moldova, 2015, nr.258-261, art.1719), cu modificările ulterioare, înregistrat la Ministerul Justiției al Republicii Moldova cu nr.1064 din 2 septembrie 2015, se modifică după cum urmează:**

1) În clauza de adoptare:

textul „Legea nr.548-XIII din 21 iulie 1995 cu privire la Banca Naţională a Moldovei (Monitorul Oficial al Republicii Moldova, 1995, nr.56-57, art.624), cu modificările şi completările ulterioare” se substituie cu textul „Legea nr.548/1995 cu privire la Banca Naţională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare”;

textul „Legea nr.62-XVI din 21 martie 2008 privind reglementarea valutară (Monitorul Oficial al Republicii Moldova, 2008, nr.127-130, art.496), cu modificările și completările ulterioare” se substituie cu textul „Legea nr.62/2008 privind reglementarea valutară (republicată în Monitorul Oficial al Republicii Moldova, 2016, nr.423-429, art.859), cu modificările ulterioare”;

2) În textul Regulamentului:

a) textul „Legea nr.62-XVI din 21 martie 2008” și „Legii nr.62-XVI din 21 martie 2008” se substituie corespunzător cu textul „Legea nr.62/2008” și „Legii nr.62/2008”;

b) punctul 1:

în partea introductivă, cuvintele „și completările” se exclud;

litera a), după cuvântul „oficial” se completează cu textul „(pe suport hârtie sau în formă electronică)”, iar după cuvintele „cont în străinătate” se completează cu cuvintele „la o bancă nerezidentă”;

litera b) va avea următorul cuprins:

”b) **banca nerezidentă** – persoană juridică cu sediul peste hotarele Republicii Moldova care deţine licenţă pentru desfăşurarea activităţilor permise băncilor, eliberată conform legislaţiei unui alt stat, sau sucursală cu sediul peste hotarele Republicii Moldova a băncii licenţiate. Noţiunea include şi orice persoană juridică cu sediul peste hotarele Republicii Moldova care, conform legislaţiei unui alt stat, are dreptul să desfăşoare activităţi similare activităţilor permise băncilor (să atragă depozite la vedere şi/sau la termen sau alte fonduri rambursabile şi să desfăşoare alte activităţi financiare);”;

la litera f), textul „lit.c-g)” se substituie cu textul „lit.c), e)-g)”;

litera g), după cuvântul „depune” se completează cu textul „(pe suport hârtie sau în formă electronică)”;

3) La punctul 2 litera a), după cuvântul „autorizației” se completează cu cuvintele „și cererea de eliberare a duplicatului autorizației”, după cuvântul „anexează” se completează cu cuvintele „la acestea”, iar cuvântul „cerere” se substituie cu cuvintele „cererea de eliberare a autorizației”;

4) Punctele 21 și 3 vor avea următorul cuprins:

„21. Prevederile prezentului regulament nu se aplică în cazul conturilor deschise în străinătate de către rezidenți conform art.6 alin.(8) din Legea nr.62/2008, precum și în cazul conturilor deschise la prestatorii de servicii de plată nerezidenți (alții decât băncile nerezidente).

3. Prezentul regulament conţine cerinţe din punctul de vedere al reglementării valutare și nu exonerează rezidentul care a obținut autorizația BNM, prestatorii de servicii de plată rezidenți (în continuare – prestatorii SPR) prin intermediul cărora se realizează operațiunile valutare autorizate de obligația respectării prevederilor aferente operațiunilor valutare respective, stabilite de alte acte normative, precum și de aplicarea măsurilor conform cerințelor legislației privind prevenirea și combaterea spălării banilor și finanțării terorismului.”;

5) La punctul 5, cuvântul „obligațiuni” se substituie cu cuvântul „obligații”;

6) Punctul 6, după textul „acestea,” se completează cu cuvintele „precum și a duplicatelor autorizațiilor”;

7) La punctul 8, cuvintele „actelor de constituire a rezidentului şi” se exclud;

8) La punctul 9 litera a), textul „ , inclusiv în scopul asigurării activităţii reprezentanţelor acesteia deschise în străinătate” se exclude;

9) Punctul 11 se abrogă;

10) Punctul 12 se completează cu o propoziție cu următorul cuprins: ”La atingerea scopurilor pentru care aceste conturi au fost deschise, conturile vor fi închise, iar soldurile – transferate sau introduse în Republica Moldova conform prevederilor prezentului regulament, cu excepția cazurilor indicate la punctul 121.”;

11) Se completează cu punctele 121 și 122 cu următorul cuprins:

„121. Persoanele fizice rezidente care au deschis conturi în străinătate conform art.13 alin.(5) lit.d) din Legea nr.62/2008 și, la expirarea termenului de aflare temporară în străinătate, dețin și/sau urmează să dețină în conturile respective mijloace bănești provenite din salarii, burse, pensii, îndemnizații, alocații, achitate din străinătate, sunt în drept să nu închidă și să utilizeze în continuare conturile respective în scopul efectuării operațiunilor valutare care nu sunt supuse autorizării, precum și să nu transfere sau să introducă mijloacele băneşti respective în Republica Moldova.

122. În cazul în care rezidenții intenționează să utilizeze conturile menționate la punctul 12 pentru efectuarea operațiunilor valutare supuse autorizării conform Legii nr.62/2008, aceștia au dreptul, până la închiderea conturilor, să solicite eliberarea de către Banca Națională a Moldovei a autorizației pentru derularea (efectuarea) operațiunilor valutare respective prin intermediul acestor conturi.”;

12) La punctul 14, cuvintele „notificației la Banca Națională a Moldovei” se substituie cu cuvintele „setului de documente la Banca Națională a Moldovei în vederea notificării operațiunii valutare”;

13) Se completează cu punctele 141 și 142 cu următorul cuprins:

 „141. Cererea de eliberare a autorizației BNM și documentele care se anexează la aceasta se depun la Banca Națională a Moldovei de către persoana fizică rezidentă pe suport hârtie sau în formă electronică, iar de către persoanele juridice rezidente și persoanele fizice rezidente care practică o anumită activitate – în formă electronică.

142. Rezidentul care depune documentele prevăzute de prezentul regulament în formă electronică are obligația să utilizeze semnătura electronică calificată conform legislației în domeniul semnăturii electronice și documentului electronic.”;

14) Punctul 15:

la litera a), textul „11, 13, 14,” se substituie cu textul „12, 122, 13, 14, 141 și 142,”;

la litera b), cuvântul „și” se substituie cu textul „și/sau”;

15) La punctul 18 litera a), textul „1 – 4” se substituie cu textul „2 și 4”;

16) Punctul 19, după textul „punctul 7” se completează cu textul „și, după caz, la punctul 8”;

17) Denumirea secțiunii a 2-a se completează cu cuvintele „*și a cererii de eliberare a duplicatului autorizației*”;

18) La punctul 22, cifrele „15” se substituie cu cifrele „30”, cuvântul „primirii” se substituie cu cuvântul „înregistrării” și se completează cu textul: „ , la care sunt anexate toate documentele necesare sau, după caz, de la data înregistrării documentelor prezentate conform punctului 222”;

19) Se completează cu punctele 221, 222 și 223 cu următorul cuprins:

 „221. În cazul în care, urmare examinării documentelor prezentate conform punctului 22, Banca Naţională a Moldovei constată că operațiunea valutară nu este supusă autorizării conform Legii nr.62/2008, aceasta informează solicitantul despre acest fapt în termen de 5 zile lucrătoare de la data înregistrării documentelor.

222. În cazul în care solicitantul nu a depus setul integral de documente sau documentele în cauză nu corespund cerinţelor prezentului regulament, în termen de 5 zile lucrătoare de la data înregistrării setului de documente, Banca Naţională a Moldovei notifică solicitantul despre necesitatea prezentării documentelor care lipsesc și/sau a documentelor corectate conform cerinţelor prezentului regulament, în termen de cel mult 5 zile lucrătoare de la data notificării, precum și despre suspendarea procedurii administrative. Dacă solicitantul nu a prezentat în termenul stabilit documentele menționate, Banca Naţională a Moldovei notifică solicitantul despre încetarea procedurii administrative. Solicitantul poate depune o nouă cerere de eliberare a autorizației, la care anexează toate documentele necesare, inclusiv cele solicitate de către Banca Națională a Moldovei conform prezentului punct.

223. În contextul asigurării respectării legislației privind prevenirea și combaterea spălării banilor și finanțării terorismului, Banca Națională a Moldovei este în drept să solicite Serviciului Prevenirea și Combaterea Spălării Banilor și altor autorități competente din țară opinia privind lipsa sau existența caracterului suspect al operațiunii valutare și/sau al activității solicitantului, precum și a caracterului suspect al sursei mijloacelor bănești - în cazul în care în contul care urmează a fi deschis în străinătate vor fi înregistrate mijloace bănești din Republica Moldova (de exemplu, în cazul acordării de către solicitant a unei garanții în favoarea unui nerezident sub formă de depozit de garanție). Pe perioada solicitării, Banca Națională a Moldovei suspendă procedura administrativă, fapt despre care este notificat solicitantul.”.

20) Punctul 24:

În partea introductivă, textul „ , de asemenea” se exclude;

literele a) și b) se abrogă;

litera c) va avea următorul cuprins:

„c) aplicarea de către Banca Naţională a Moldovei faţă de solicitant - prestatorul SPR (altul decât banca licențiată) a măsurilor de remediere aferente activității de prestare a serviciilor de plată/emitere a monedei electronice prin intermediul conturilor din străinătate;

la litera d), textul „/incomplete” se exclude;

litera e) se completează cu textul „ , indicate la punctul 15”;

litera f) va avea următorul cuprins:

„f) prezentarea de către autoritățile competente, în contextul asigurării respectării legislației privind prevenirea și combaterea spălării banilor și finanțării terorismului, după caz, a informației care indică existența caracterului suspect al operațiunii valutare și/sau al activității solicitantului, precum și al sursei mijloacelor bănești - în cazul în care în contul care urmează a fi deschis în străinătate vor fi înregistrate mijloace bănești din Republica Moldova (de exemplu, în cazul acordării de către solicitant a unei garanții în favoarea unui nerezident sub formă de depozit de garanție);”;

se completează cu litera g) cu următorul cuprins:

„g) constatarea de către Banca Națională a Moldovei a situației de cerere semnificativă netă de valută străină pe piața valutară internă și constatarea că operațiunea valutară pentru care se solicită eliberarea autorizației va duce la agravarea situației respective, precum și a altor situații care pot avea un impact negativ semnificativ asupra asigurării stabilității pieței valutare interne și/sau asupra implementării politicii valutare a statului – în cazul în care în contul care urmează a fi deschis în străinătate vor fi înregistrate mijloace bănești din Republica Moldova (de exemplu, în cazul acordării de către solicitant a unei garanții în favoarea unui nerezident sub formă de depozit de garanție).”.

21) Punctele 25 și 26 vor avea următorul cuprins:

„25. Banca Națională a Moldovei notifică solicitantului decizia privind eliberarea autorizației sau privind refuzul de eliberare a autorizației cel târziu în a treia zi lucrătoare de la data luării deciziei, indicându-se, în cazul refuzului, temeiurile acestuia.

26. Solicitantul poate depune o nouă cerere de eliberare a autorizației după înlăturarea circumstanțelor care au servit drept temei pentru refuzul eliberării autorizației (dacă aceasta depinde de solicitant).”.

22) La punctul 28, cuvintele „poate specifica” se substituie cu cuvântul ”specifică”.

23) Punctul 29 va avea următorul cuprins:

„29. Autorizația BNM se eliberează titularului/reprezentantului împuternicit al acestuia în conformitate cu prevederile art.112 din Legea nr.548/1995 cu privire la Banca Națională a Moldovei.”.

24) Punctul 30 se abrogă.

25) Se completează cu punctele 311 – 314 cu următorul cuprins:

„311. În caz de pierdere sau deteriorare a autorizației BNM, titularul acesteia este în drept să depună la Banca Națională a Moldovei o cerere de eliberare a duplicatului autorizației. Cererea poate fi depusă pe suport hârtie sau în formă electronică. În cazul autorizației deteriorate, la cererea pe suport hârtie se anexează originalul autorizației deteriorate, iar la cererea depusă în formă electronică, se anexează copia autorizației deteriorate, originalul căreia se depune la Banca Națională a Moldovei la eliberarea duplicatului autorizației conform punctului 312.

312. Banca Națională a Moldovei eliberează duplicatul autorizației în termen de 5 zile lucrătoare de la data înregistrării cererii de eliberare a duplicatului autorizației.

313. În caz de eliberare a duplicatului autorizației BNM, autorizația pierdută sau deteriorată își pierde valabilitatea.

314. Duplicatul autorizaţiei BNM se eliberează în conformitate cu prevederile punctului 29.”.

26) La punctul 33 litera b) și la punctul 56, cuvântul „informeze” se substituie cu cuvântul „notifice”.

27) Punctul 34 va avea următorul cuprins:

”34. Documentele indicate la punctul 33 se depun la Banca Națională a Moldovei, luând în considerare prevederile punctelor 141 și 142.”

28) Punctul 37 se abrogă.

29) La punctul 41 litera d), cuvântul „repatrierii” se substituie cu cuvântul „înregistrării”.

30) La punctul 56, cuvântul „informeze” se substituie cu cuvântul „notifice”.

31) În denumirea Capitolului VI, cuvântul ”**REPATRIERII**” se substituie cu cuvintele ”**TRANSFERĂRII SAU INTRODUCERII ÎN REPUBLICA MOLDOVA A”.**

32) La punctul 58, cuvântul „repatriază” se substituie cu cuvintele „transferă sau se introduc în Republica Moldova”.

33) La punctul 60, textul „/reprezentanţei acesteia” se exclude, iar cuvintele „repatriază în Republica Moldova prin transfer” se substituie cu cuvântul ”transferă”.

34) La punctul 61, textul „repatrierea soldului contului poate fi efectuată prin introducerea numerarului /cecurilor de călătorie” se substituie cu cuvintele „soldul contului poate fi introdus”, iar cuvintele „înregistrarea acestuia” se substituie cu cuvântul „înregistrat”.

35) La punctul 63, textul „repatrierea soldului în Republica Moldova se efectuează în modul descris la punctele 60-62, cu înregistrarea mijloacelor băneşti în contul persoanei în cauză deschis la prestatorul SPR” se substituie cu textul „se aplică prevederile punctelor 60 – 62”.

36) La punctul 64, textul ”se repatriază în Republica Moldova prin transfer sau prin introducerea numerarului /cecurilor de călătorie” se substituie cu cuvintele „pot fi transferate sau introduse în Republica Moldova”.

37) La punctul 65, cuvintele „supus repatrierii” se substituie cu cuvintele „transferat sau introdus”, iar cuvântul „acesta” se substituie cu cuvintele „soldul în cauză”.

38) La punctul 66, cuvintele „supus repatrierii” se substituie cu cuvintele „transferat sau introdus”.

39) La punctul 67, textul „Legii nr.62-XVI din 21.03.2008” se substituie cu textul „Legii nr.62/2008 sau în cazul în care rezidentul a obținut autorizația BNM în condițiile punctului 122” , iar cuvântul „conținutul” se substituie cu cuvântul ”formularul”.

40) Se completează cu punctul 671 cu următorul cuprins:

”671. Raportul indicat la punctul 67 și documentele care se anexează la acesta se prezintă la Banca Națională a Moldovei de către persoana fizică rezidentă pe suport hârtie sau în formă electronică, iar de către persoanele juridice rezidente și persoanele fizice rezidente care practică o anumită activitate – în formă electronică.”.

41) Punctul 68, prima propoziție se completează cu textul: „sau, în cazul prevăzut la punctul 122, luna în care a fost efectuată prima operațiune conform autorizației BNM”.

42) Punctele 69 și 70 vor avea următorul cuprins:

”**69.** Rezidentul este obligat să anexeze la raport următoarele documente, care sunt parte componentă a raportului şi care se păstrează la Banca Naţională a Moldovei:

a) extrasul de cont pentru luna gestionară, eliberat de către banca nerezidentă;

b) ordinele de plată și alte documente, în baza cărora în contul rezidentului au fost efectuate înregistrări ale operaţiunilor reflectate în raport;

c) contractele și alte documente justificative în baza cărora au fost efectuate plăţi/transferuri din cont.

70. Documentele menționate la punctul 69 se prezintă la Banca Națională a Moldovei cu respectarea cerințelor indicate la punctul 671 și în secțiunea II din anexa nr.2.”.

43) La punctul 74, textul „Legea nr.548-XIII din 21.07.1995” se substituie cu textul „Legea nr.548/1995”.

44) La punctul 75, cuvintele „se aduce la cunoștință” se substituie cu cuvântul „se notifică”, iar cuvintele „în scris” se exclud.

45) La punctul 76, cuvintele „înștiințeze în scris” se substituie cu cuvântul „notifice”.

46) La punctul 79, cuvântul „înștiințează” se substituie cu cuvântul ”notifică”, iar textul „ , prin înmânarea /expedierea deciziei respective” se substituie cu cuvintele „despre acest fapt”.

47) La punctul 80, cuvintele „să repatrieze” se substituie cu cuvintele „să transfere sau să introducă”.

48) Punctul 82 se completează cu textul „(în cazul autorizației pe suport hârtie)”.

49) Se completează cu punctul 821 cu următorul cuprins:

„821. Informația privind adoptarea hotărârii de retragere a autorizației BNM se notifică de către Banca Națională a Moldovei, în termen de 5 zile lucrătoare de la data adoptării hotărârii în cauză, prestatorilor SPR, în vederea neadmiterii efectuării de către rezident a plăților și transferurilor prin intermediul conturilor la băncile nerezidente în baza autorizației retrase.”.

50) Anexa nr.1:

punctul 4, după cuvântul „fizice” se completează cu cuvântul „rezidente”;

se completează cu punctele 14 și 15 cu următorul cuprins:

#### ”14. Sursa de proveniență a mijloacelor bănești care urmează a fi utilizate pentru efectuarea operațiunilor valutare în cont \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (se completează dacă este cazul)”

#### 15. Datele referitoare la documentele prezentate la Banca Naţională a Moldovei

|  |  |  |  |
| --- | --- | --- | --- |
| Nr.d/o | Denumirea documentului | Numărul şi data documentului | Numărul de file |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

textul „legislației în vigoare, pentru veridicitatea” se substituie cu textul „legislaţiei Republicii Moldova, inclusiv Legii nr.62/2008 privind reglementarea valutară, pentru corectitudinea, veridicitatea și actualitatea”, cuvintele „actelor de constituire și legislației” se substituie cu cuvintele „legislației Republicii Moldova”, iar cuvântul „obligațiunile” se substituie cu cuvântul „obligațiile”;

cuvintele „Telefon de contact” se substituie cu textul „Date de contact (adresa poștală, numărul de telefon, poșta electronică)”;

se completează cu textul „Persoana de contact”;

versoul cererii și informația care se conține în acesta se abrogă.

51) Modul de completare a Cererii de eliberare a autorizaţiei pentru deschiderea contului în străinătate:

punctul 5, după cuvintele „al persoanei fizice” se completează cu cuvântul „rezidente”;

la punctul 7, cuvântul „filialei” se substituie cu cuvântul „sucursalei”;

se completează cu punctele 141 și 142 cu următorul cuprins:

„141. Punctul 14 „Sursa de proveniență a mijloacelor bănești, care urmează a fi utilizate pentru efectuarea operațiunilor valutare în cont” se completează numai în cazul în care în contul care urmează a fi deschis în străinătate vor fi înregistrate mijloace bănești din Republica Moldova (de exemplu, în cazul acordării de către solicitant a unei garanții în favoarea unui nerezident sub formă de depozit de garanție).

142. La punctul 15 „Datele referitoare la documentele prezentate la Banca Naţională a Moldovei” se indică lista documentelor anexate la cerere, specificându-se denumirea documentului, numărul şi data acestuia, numărul de file. În cazul în care documentele prezentate au fost modificate /completate, documentele de modificare, de asemenea, se includ în această listă.

În cazul specificat la punctul 13 din regulament, dacă documentele care urmează a fi prezentate de către rezident la Banca Naţională a Moldovei în vederea obţinerii autorizaţiei pentru deschiderea contului în străinătate sunt identice cu documentele care se prezintă în vederea obţinerii autorizaţiei pentru efectuarea operaţiunii valutare (de exemplu, pentru acordarea împrumutului /creditului extern) prin intermediul contului menționat şi solicitantul nu consideră necesar de a le prezenta repetat, la punctul 15 se indică lista documentelor anexate la cererea de eliberare a autorizaţiei pentru efectuarea operaţiunii valutare (denumirea, numărul şi data eliberării documentelor). În acest caz, în coloana „Numărul de file” se marchează cu asterisc (\*) şi se indică numărul şi data cererii de eliberare a autorizaţiei pentru efectuarea operaţiunii valutare respective, la care au fost anexate documentele în cauză.”;

 punctul 16 va avea următorul cuprins:

**„16.** În cerere se indică numele și prenumele persoanei de contact, precum și datele de contact – modalitățile (adresa poștală, numărul de telefon, poșta electronică) prin care persoana de contact poate să furnizeze informații referitoare la deschiderea contului în străinătate sau obținerea autorizației BNM.”;

punctul 18 se abrogă;

punctul 19, după cuvintele „În cazul în care” se completează cu cuvintele ”în cererea pe suport hârtie în”.

52) Anexa nr.2:

punctul 1 se abrogă;

punctul 2, cuvintele „entitatea abilitată” se substituie cu cuvintele ”organul abilitat”, după cuvântul ”înregistrării” se completează cu cuvintele ”de stat”;

punctul 3 se abrogă;

punctul 4 se completează cu textul „şi cărora nu li se eliberează documentul indicat la punctul 2”;

la punctul 5, cuvintele „unui anumit gen de activitate” se substituie cu cuvintele „unei anumite activități”;

se completează cu punctul 8 cu următorul cuprins:

”**8.** Documente care vor confirma sursa de proveniență a mijloacelor bănești care urmează a fi utilizate pentru efectuarea operațiunii valutare în contul din străinătate - în cazul în care în contul care urmează a fi deschis în străinătate vor fi înregistrate mijloace bănești din Republica Moldova (de exemplu, în cazul acordării de către solicitant a unei garanții în favoarea unui nerezident sub formă de depozit de garanție).”.

Secțiunea II va avea următorul cuprins:

” **II. Cerințe față de documentele care se prezintă la Banca Națională a Moldovei**

**1. Cerinţe generale faţă de documentele care se prezintă la Banca Națională a Moldovei**

La cererea Băncii Naţionale a Moldovei, documentele perfectate în limbi străine se prezentă împreună cu traducerile autorizate ale acestora în limba română.

Documentele întocmite de către autorităţile competente din statele străine sau cu participarea acestora vor fi legalizate conform legislaţiei Republicii Moldova.

Banca Națională a Moldovei poate solicita prezentarea de către rezident a originalelor documentelor, fotocopiile de pe care au fost prezentate la Banca Națională a Moldovei pentru a verifica autenticitatea fotocopiilor în cauză.

**2. Cerinţe specifice faţă de documentele care se prezintă pe suport hârtie**

Documentele se prezintă în fotocopii, asigurând integritatea şi calitatea acestora (astfel încât documentul să cuprindă toată informaţia şi ca aceasta să fie lizibilă), precum şi consecutivitatea paginilor. Corespunderea fotocopiilor documentelor prezentate cu originalele se certifică de către solicitantul persoană fizică. Certificarea se face prin înscrierea pe fotocopia documentului a textului „Declar pe propria răspundere că fotocopia corespunde cu originalul”.

Fotocopiile documentelor prezentate rămân la Banca Naţională a Moldovei.

La latitudinea solicitantului persoană fizică, în loc de fotocopii, documentele pot fi prezentate în original sau în copii legalizate notarial, care rămân la Banca Naţională a Moldovei.

**3. Cerinţe specifice faţă de documentele care se prezintă în formă electronică**

Documentele întocmite în formă electronică se prezintă în formă electronică și trebuie să corespundă cerințelor prevăzute de legislația în domeniul semnăturii electronice și documentului electronic. Documentele întocmite pe suport hârtie se prezintă în formă scanată în formatul PDF, asigurând integritatea şi calitatea documentelor scanate (astfel încât documentul să cuprindă toată informaţia şi ca aceasta să fie lizibilă), precum şi consecutivitatea paginilor. Documentele în formă electronică și documentele scanate se semnează de către rezident cu semnătura electronică calificată, conform legislației în domeniul semnăturii electronice și documentului electronic și se păstrează la Banca Naţională a Moldovei.”.

53) În anexa nr.3. textul „Rezidentul care a obţinut autorizaţia BNM este obligat să deschidă contul în străinătate în termen de 180 zile de la data emiterii autorizaţiei.

Dacă la expirarea acestui termen contul nu a fost deschis, autorizaţia îşi pierde valabilitatea, iar originalul urmează a fi restituit Băncii Naţionale a Moldovei în termen de 5 zile lucrătoare de la data expirării termenului menţionat.

**Eliberarea prezentei autorizaţii nu implică asumarea de către Banca Naţională a Moldovei a unor obligaţiuni aferente contului autorizat şi operaţiunilor derulate prin acesta.”** se substituie cu textul ”**Eliberarea prezentei autorizaţii nu implică asumarea de către Banca Naţională a Moldovei a unor obligații aferente contului autorizat şi operaţiunilor derulate prin intermediul acestuia, precum și nu exonerează rezidentul care a obținut autorizația BNM, prestatorii de servicii de plată rezidenți prin intermediul cărora se realizează operațiunile valutare autorizate de obligația respectării prevederilor aferente operațiunilor valutare respective, stabilite de alte acte normative, precum și de aplicarea măsurilor conform legislației privind prevenirea și combaterea spălării banilor și finanțării terorismului.”.**

versoul autorizației și informația care se conține în acesta se abrogă.

54) În anexa nr.4, textul „Telefon de contact:

|  |  |  |
| --- | --- | --- |
| Data perfectării cererii” se substituie cu textul „Date de contact: |  |  |
| (adresa poștală, numărul de telefon, poșta electronică)Data perfectării cererii |  |   |

 Persoana de contact”.

 55) Anexa nr.5:

în formularul raportului, textul

”Executor şi numărul de telefon \_\_\_\_\_\_\_\_\_\_\_\_\_\_\_\_\_\_ (numele şi prenumele, numărul de telefon)”

se substituie cu textul

”Executor şi date de contact \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (numele şi prenumele executorului, adresa poștală, numărul de telefon, adresa electronică)”.

în **Modul de completare a Raportului privind contul deschis în străinătate:**

în textul modului de completare denumirile capitolelor I – IV se exclud;

la punctul 1, cuvintele „pe suport hârtie” se substituie cu textul „la Banca Națională a Moldovei de către persoana fizică rezidentă pe suport hârtie sau în formă electronică, iar de către persoana juridică rezidentă și persoana fizică care practică o anumită activitate - în formă electronică,”.

**2. Prezenta hotărâre intră în vigoare la data de 20 iulie 2023.**

**3. Rezidenţii, care au depus la Banca Naţională a Moldovei cereri de eliberare a autorizaţiilor pentru deschiderea conturilor în străinătate conform regulamentului indicat la punctul 1 din prezenta hotărâre şi la data intrării în vigoare a hotărârii în cauză nu au obţinut autorizaţiile respective ale Băncii Naţionale a Moldovei, sunt obligaţi să se conformeze prevederilor regulamentului menţionat.**